google/wiki40b huggingface dataset:
Chèvre

Chèvre er fransk geitost. Chèvre betyr geit på fransk.

Osten

Chèvre er alltid lys som fargen på geitemelken. Den finnes som ferskost og som lagret, da med hvitt mugglag utenpå. Den lagrede lages med mange former: sylinder (vanligst), pyramide, tromme m.fl.
Den finnes både pasteurisert og upasteurisert. Noen oster gnis med vinstokkaske for å øke holdbarheten, men dette setter ikke smak.
Osten smaker ganske skarpt av geit. Lukten og smaken stammer blant annet fra den varierte kosten geitene får ved å gå ute hele året. Det vil derfor ikke være all geitemelk som har den skarpe smaken. 
Fersk ost er kremet og bløt. Jo lenger den lagres jo hardere blir både overflaten og kjernen, og osten får en syrlig lukt og smak, med mindre preg av geit. 
Chèvre tilsettes urter eller krydder i noen tilfeller. 
I Frankrike finnes mange typer chèvre, deriblant Bucheron, Cabis, Crottin de Chavignol (har typegodkjenningen AOC), Pélardon, Picodon, Pouligny Saint-Pierre, Rocamadour, Sainte-Maure de Touraine, Chabichou du Poitou, Valencay og Pyramide. I Norge lages en rekke forskjellige oster av chèvretype både av Tine og små, lokale produsenter.

Bruk

Chèvre brukes sammen med andre oster som egen rett etter hovedretten, slik det er vanlig i Frankrike. Den brukes også i salater, sauser, grillet, til gratinering med mer.

Historie

Maurerne brakte geiter til Frankrike på 700-tallet, og etterlot seg dyrene da de trakk seg tilbake til Spania. Produksjonen av ost fra geitemelk sies å ha startet i samme århundre, særlig i Loire og Poitou i den vestlige delen av landet.
Mekanisk utbenet kjøtt

Mekanisk utbeinet kjøtt eller maskinelt utbeinet kjøtt, forkortet MUK, også omtalt som maskinelt bearbeidet kjøtt, maskinbehandlet slakteriavfall, juksekjøtt og annet, er kjøtt som maskiner ved bruk av høytrykk klarer å ta ut som råvare der en ikke kommer til med kniv på en effektiv måte ved utbeining av slakt. MUK utvinnes fra fjærkre (kalkun og kylling) og gris. Metoden utnytter slakteriavfall og drøyer dyrt kjøtt.

Utvinning

Først blir kjøtt og bindevev fjernet mekanisk fra beina. Massen blir deretter sentrifugert ved 100 °C. På den måten skiller fett og væske seg fra proteiner og annen tung substans som synker ned. En får dermed en bleik, jevn masse som likner på kjøttdeig. 
Med dagens maskiner skilles det tydelig mellom det som er kjøtt og det som er bein og brusk. Dårlig utstyr gjorde at de første anvendelsene av MUK fikk et dårlig rykte, da mye brusk, marg og bein (kalsium) kom med i kjøttet. Nytt og mer avansert utstyr har gjort at dette ikke lenger er noe problem; de nye generasjonene maskiner gir bedre kjøttstruktur og kvalitet enn de gamle. Det kreves selvfølgelig at råvarene er ferske og gode, at det er en rimelig mengde kjøtt igjen på beina og at maskinene brukes riktig.

Bruk

Fordi cellestrukturen til muskelfibrene er endret, og en stor del av produktet ikke stammer fra kjøtt, kalles ikke MUK-massen kjøtt. Mens kjøttdeig har 15-30 prosent bindevevsproteiner, har MUK rundt 70 prosent. Mekanisk utbeinet kjøtt skal oppgis spesifikt i deklarasjoner og ikke inngå i mengden av kjøtt som er angitt. Derfor vil et kjøttprodukt som utelukkende består av MUK formelt inneholde null prosent kjøtt. 
Det er i Norge ikke tillatt å lage mekanisk utbeinet kjøtt av storfe og sau, da det kan spre sykdommer, blant annet kugalskap.
MUK kan brukes i pølser av kylling eller kalkun og andre ferdigbehandlede kjøttprodukter.
Ifølge EUs mattrygghetsorgan EFSA er det ikke større mikrobiologisk risiko knyttet til mekanisk utbeinet kjøtt enn andre kjøttprodukter. Det er imidlertid større risiko for økt bakterievekst når kjøttstrukturen blir ødelagt.
Mohyeldeen Mohammad

Aktivisme

Mohammad ble kjent etter at han 12. februar 2010 holdt en appell under en demonstrasjon i Oslo mot avisen Dagbladets publisering av en karikaturtegning av den muslimske profeten Muhammed. Dagbladet hadde trykt karikaturtegningen 3. februar 2010.
I appellen sa Mohyeldeen Mohammad blant annet: «Når vil norske myndigheter og deres medier forstå alvoret i dette her? Kanskje ikke før det er for sent. Kanskje ikke før vi får et 11. september på norsk jord. Dette er ingen trussel, det er en advarsel». Uttalelsen møtte kritikk fra muslimske miljøer i Norge og andre aktører i norsk samfunnsliv. Den muslimske skribenten Mohammad Usman Rana beskrev uttalelsene som «agitoriske» og «uislamske».
Til avisen Klassekampen svarte Mohammad på et spørsmål om hva han mente om at en person var blitt stenet til døde: «Etter det jeg kjenner til var den personen homofil, og det er den straffen han da fortjener.»

Arrestasjoner i og deportasjoner fra muslimske land

Den 11. september 2011 ble det meldt at Mohyeldeen Mohammad var arrestert av sikkerhetspoliti, da han ankom Medina, Saudi-Arabia. I løpet av få dager ble han deportert fra Saudi-Arabia og var tilbake i Norge.
Den 29. desember 2011 ble Mohammad deportert av tunisisk politi da han forsøkte å etablere seg i landet.

Straffesaker i 2018–2019

Mohammad ble i februar 2019 dømt av Oslo tingrett for tyveri av bensin, bruk av falske bilskilter og vold mot et stevnevitne. Retten frifant Mohammad for et tiltalepunkt om motarbeidelse av rettsvesenet.
Borgarting lagmannsrett dømte i mars 2019 Mohammad til to år og tre måneders fengsel for å ha fremsatt trusler mot stortingsrepresentanten Abid Raja. Høyesteretts ankeutvalg besluttet i juni 2019 at Mohammads anke over lagmannsrettens dom skal behandles i Høyesterett. Der ble dommen skjerpet til to år og seks måneders fengsel og en oppreisningserstatning til 130 000 kroner.
Akademiet for hebraisk språk

Akademiet for hebraisk språk (hebraisk: הָאָקָדֶמְיָה לַלָּשׁוֹן הָעִבְרִית, HaAkademya laLashon haIvrit) ble etablert av den israelske regjeringen i 1953.
Oranienburg (konsentrasjonsleir)

Konsentrasjonsleiren Oranienburg ble opprettet den 21. mars 1933 som en av de første konsentrasjonsleirene etter den nasjonalsosialistiske maktovertakelsen. Leiren holdt til i sentrum av Oranienburg, Berliner Strasse 20 i Oranienburg i et tidligere fabrikklokale. Leiren ble nedlagt i 1934. I 1936 ble leiren Sachsenhausen åpnet i den samme byen.
Leiren var i utgangspunktet en konsentrasjonsleir for Berlin og delstaten Brandenburg. I leirens funksjonstid var 3000 fanger fengslet, hovedsakelig sosialdemokrater og kommunister – men også andre motstandere av «det nye Tyskland». Det største antallet samtidige fanger var 1200. Minst 16 fanger ble drept av sikkerhetsvaktene i leiren. Kun to fanger klarte å rømme Arthur Plötzke og riksdagsmedlem Gerhart Seger. Seger kom seg over grensen til Tsjekkoslovakia i desember 1933 og ga derfra ut boken Oranienburg. Erster authentischer Bericht eines aus dem Konzentrationslager geflüchteten. Boken ble utgitt på mange språk også på norsk på Tiden Norsk Forlag i 1934. Boken vakte stor oppmerksomhet og utkom i 13 000 eksemplarer i Norge.

Leirens oppløsning

Leiren ble oppløst 2. juli 1934 etter at Himmlers SS hadde tatt kontroll over Gestapo og konsentrasjonsleirsystemet og etter oppgjøret med SA under de lange knivers natt. SS-soldater tok kontroll over leiren og fangene ble flyttet til konsentrasjonsleiren Lichtenburg. Leiren ble oppløst 14. juli 1934 og ble kun benyttet som en reserveleir med seks SS-vakter og en kommandant.

Etter krigen

I 1950 ble det satt opp en minneplate for ofrene på muren ved den tidligere konsentrasjonsleiren. I 1974 ble det satt opp en minnesten for å minnes anarkisten og forfatteren Erich Mühsam som mistet livet i leiren 2. februar 1934. I 1994 ble det satt opp en informasjonstavle.
De tre frierne

De tre frierne er en roman av Margit Sandemo fra 1964. Dette var også den romanen forfatteren debuterte med, i Norsk Ukeblad, årstall 1964. Ukebladet trykket også romanen på nytt i 1989 når forfatteren var som mest populær med bokserien Sagaen om Isfolket. Romanen ble i 1985 utgitt som bok nr.30 i serien «Margit Sandemos beste føljetonger». Dette er en kriminalroman, om 7 ungdommer som stifter klubben «Hatets hevnere», mot stemoren til et søskenpar i gruppa. De lager en liste, med hver sin utspekulerte måte å ta stemoren Lilly av dage på. Da listen 7 år senere på et mystisk vis dukker opp, og flere mord begås, stiller det de 7 ungdommene i et underlig lys. Bokens hovedperson Kari Land, blir selv mistenkt, men også en som blir forsøkt drept. Da hun til slutt står med tre friere, som alle vil gifte seg med henne, er forvirringen total, spesielt siden hun aner at en av frierne er morderen.
Rolf Østbye

Utmerkelser

Rolf Østby ble i 1962 utnevnt til kommandør av St. Olavs Orden, i 1970 kommandør med stjerne. Han var også kommandør av Dannebrogordenen og Vasaordenen, samt offiser av den franske Æreslegionen.
Østbye var æresmedlem i Det Kongelige Norske Videnskabers Selskab og var fra 1960 utenlandsk medlem av Det Kongelige Svenske Ingeniørvitenskapsakademiet.
Svindlere med stil (musikal)

Svindlere med stil (orig: Dirty Rotten Scoundrels) er en musikal skrevet av David Yazbek og første gang oppført i San Diego i California 22. september 2004. Musikalen baserer seg på filmen med samme navn og er senere satt opp i flere andre land. I 2008 ble den satt opp i Norge på Chateau Neuf med skuespillere som Sven Nordin, Mia Gundersen, Bjarte Hjelmeland, Janne Formoe og Ingar Helge Gimle.
Seljeløvvikler

Utseende

En middelsstor til ganske stor (vingespenn 18-22 millimeter), mørkbrun vikler. Forvingen er mørkbrunt spraglete, med en firkantet, brun og hvit flekk på forkanten. Det hvite båndet ved vingespissen er smalere enn hos de fleste andre Apotomis-artene og har vanligvis et krumt utskudd innover midt på innerkanten. Et ganske stort, trekantet område rundt vingespissen er brunt. Bakvingen er brunhvit, mørkere langs ytterkanten.

Levevis

Larvene utvikler seg mellom sammenspundne blader av selje (Salix caprea). De voksne sommerfuglene flyr i juli-august.

Utbredelse

Arten er utbredt i Europa, unntatt lengst i sør og nord, også i det nordlige Asia og i Nord-Amerika.
Jens Gran

Bakgrunn

Jens Gran var sønn av grosserer og konsul i Bergen, Jens Berle Gran  (1794–1881) og Johanne Margrethe Knagenhjelm (1798–1879) fra Sogndal. Jens tok cand.jur. 1851.

Karriere

Fra 1864 var han kammerherre ved Det kongelige hoff, som innebar en viss formell tilknytning, men ikke så mange praktiske oppgaver.  I 1866 ble han brigadeauditør, med ansvar for å se til (auditere) den militære rettspraksis i brigaden, at reglene ble fulgt (se generalauditør).

Det norske Telegrambureau

I 1867 ble han bestyrer for det nyetablerte Norsk Telegrambyrå. Han tok fatt på arbeidet som NTB-leder rett etter at han hadde fylt 40. I utgangspunktet drev han NTB-aktiviteten 'på si', samtidig som han både skjøttet militær-advokatembetet og fortsatte sine militær-rettslige studier. Han arbeidet seg også opp til å bli en faglig autoritet på dette feltet, anerkjent både i inn- og utland. NTBs grunnlegger Alfred Fich var eneeier i de første årene Gran ledet byrået, men i 1878 ble han gjort til medeier. Året etter overtok kammerherren hele NTB og ble både eier og bestyrer. Den posten forlot han først 30. september 1888, - etter en ledertid på hele 21 år.

Malerkunst

Han var også interessert i å male bilder og gikk i lære hos svensken August Malmström (1829–1901) som holdt til i kongens by Stockholm i 1872, såvel som i Kristiania samme året hos den jevngamle Knud Bergslien (1827–1908), før han tok kveldskurs ved Den kongelige tegneskole frem til 1874 da han reiste til Paris og studerte hos den svenske Hugo Salmson (1843–1894) som nettopp hadde slått seg til i den franske hovedstad. Separatutstilling med Grans arbeider ble avholdt i Kristiania Kunstforening i 1874 og året efter i Bergens Kunstforening. I 1885 ga de ham en St. Olavs Orden.
Sjuårskrisen

Sjuårskrisen er en psykologisk term som innebærer at lykken i et parforhold eller ekteskap avtar etter omtrent sju år.
Gorakhpur (distrikt)

Demografi

Ved folketellingen i 2011 var det 4 436 275 innbyggere i distriktet, mot 3 769 456 i 2001. Den urbane befolkningen utgjør 18,78 % av befolkningen.
Barn i alderen 0 til 6 år utgjorde 13,42 % i 2011 mot 18,42 % i 2001. Antallet jenter i den alderen per tusen gutter er 934 i 2011.
Optisk teleskop

Optiskt teleskop er et samlebegrep for teleskop som benyttes i det optiske vinduet. Det omfatter området 300–1 300 nm og inneholder det synlige lyset. Det første optiske teleskopet ble laget av den nederlandske linsemakeren Hans Lippershey i oktober 1608. Det finnes to hovedtyper av optiske teleskoper; refraktor og reflektor. En refraktor benytter en konveks linse for å samle inn og konsentrere lyset til et fokalpunkt. Den har en stor linse (objektiv) med en lang brennvidde samt en liten liten linse (okular) med kortere brennvidde. En reflektor består av glass eller annet materiale som belegges med et tynt lag med sterkt reflekterende materiale (for eksempel sølv eller aluminium) slik at man får et speil. Denne samler inn lys til et fokalplan som ligger foran.
Dansk mesterskap i mangekamp innendørs 2018

Dansk mesterskap i mangekamp innendørs 2018 ble arrangert i Randers 3. februar 2018.
Dainese

Dainese i Norge

Dainese distribueres i Norge av japanske Shimano, en stor produsent av sykkelkomponenter og fiskeutstyr. Utstyret benyttes flittig av motorsyklister, aktive terrengsyklister og da særlig innen grenen utfor og av alpinutøvere. Den norske alpinisten Aksel Lund Svindal benyttet en ryggplate, lik den type Dainese gjorde utbredt for bruk innen alpint sent på 1990 og tidlig på 2000 tallet, da han falt stygt under trening til en utforkonkurranse i Beaver Creek i 2007.
Junior-VM på ski 2015

Skihopping

20. januar tok Norges Skiforbund ut 7 utøvere.

Kombinert

20. januar tok Norges Skiforbund ut 5 utøvere.
Natten var het

Handling

Tibbs er en svart politietterforsker fra Philadelphia som er på besøk hos sin mor i en liten sørstatsby i Mississippi. Der trekkes han tilfeldigvis inn i etterforskningen av et drap, og får med det oppleve de fordommer mot svarte som preger det tilbakestående stedet. Dette gjelder også Gillespie, som er stedets sheriff. Tibbs, som er mordekspert, arresteres som misstenkt mens han venter på toget. Sheriff Gillespie blir paff når han senere oppdager han er en av de fremste etterforskerne i sin hjemby. Mer eller mindre frivillig inngår de to et samarbeide om etterforskningen. Underveis oppdager Tibbs at innbyggerne egentlig ikke er opptatt av å oppklare forbrytelsen. Holdningen deres er å finne en eller annen som de kan henge for forbrytelsen. Og det at en svart mann kan stille intrikate spørsmål om mordet overskygger selve drapet. Enkelte samfunnsstøtter føler seg forarget og støtt og enkelte går så langt som å sende sine lakeier etter ham. Under en farlig situasjon får han imidlertid bistand fra sheriff Gillespies. Etterhvert klarer Tibbs å vinne hans respekt og til slutt å avsløre den skyldige.

Popularitet og økonomi

Natten var het ble sett av drøyt 20 millioner i USA. Den innbrakte $24,4 millioner og havnet på 13-plass over de mest innbringende filmene i USA i 1967.
Produksjonskostnadene var på $2 millioner.

Anmelderne

Filmen ble meget godt mottatt av kritikerne, noe som gjenspeiles i at den har fått så mye som 96 % på Rotten Tomatoes. Den amerikanske filmanmelderen Leonard Maltin gav den 4 av 4 stjerner.
VGs anmelder gav den terningkast seks. Arbeiderbladets anmelder mente det var en film som fullt ut fortjente sine Oscar-priser.

Priser

Filmen ble tildelt fem Oscar; For beste film, beste mannlige hovedrolle (Steiger), beste klipping, beste lydmiks og beste filmatisering. Den vant også tre Golden Globes, blant annet for beste film.
I 2002 ble filmen funnet betydningsfull nok til å bli bevart i USAs nasjonale filmregister.
Hauketo-Prinsdal kirke

Kulturminne

Hauketo-Prinsdal kirke er et kulturminne og har nummer 84507 i Riksantikvarens kulturminnebase.
HK Sibir Novosibirsk

HK Sibir Novosibirsk (ru: Сибирь Новосибирск) er en russisk ishockeyklubb fra Novosibirsk som ble grunnlagt i 1962 ved en sammenslåing av Dinamo (Динамо) og Khimikom (Химиком). Klubben har siden 2002 spilt i den øverste divisjonen i Russland og er nå i KHL. Siden 1964 har laget spilt sine hjemmekamper på arenaen Is Palatset Sibir som har kapasitet til 7 384 tilskuere.
Svenskene Stefan Liv og Alexander Hellstrøm spilte i klubben i sesongen 2010/2011. Daniel Henriksson har spilt én sesong i klubben.
Lynde Dupuy McCormick

Biografi

McCormick studerte ved St. John's Preparatory School og College, og senere ved den militære skolen i Annapolis. I 1911 ble han utnevnt av president William Howard Taft til å studere ved United States Naval Academy, hvor han også spilte lacrosse og amerikansk fotball. Da han var uteksaminert fra Annapolis begynte han i United States Navy fra juni 1915. Hans første oppdrag var ombord på slagskipet USS «Wyoming» (BB-32), som opererte i Det karibiske hav og langs østkysten av USA.

Første verdenkrig

I november 1917 meldte USA sin inntreden i første verdenskrig, og McCormick samt resten av mannskapet på det amerikanske krigsskipet sluttet seg til den britiske Grand Fleet som deres sjette Battle Squadron.
McCormick tjenestegjorde deretter ombord på slagskipet USS «South Carolina» (BB-26) fra juni til september 1919. Han ble overført til destroyeren USS «Buchanan» (DD-131) i desember 1920. I august 1921 hadde han et kort opphold på jageren USS «Kennedy» (DD-306), før han i oktober 1921 begynte som instruktør ved Department of Navigation ved Naval Academy.
I mai 1931 begynte han på en tre års tur ved Naval Academy som assistent for den nye administrative lederen, kontreadmiral Thomas C. Hart. Han tok kommandoen over marinens oljetanker USS «Neches» (AO-5) i april 1936. I juni 1937 ble han innskrevet som student på et seniorkurs ved Naval War College i Newport i Rhode Island. Etter endt kurs i mai 1938, forble han ved Naval War College for et ekstra år som medlem av staben.

Andre verdenskrig

I juni 1939 ble han utnevnt til operasjonsoffiser i staben til viseadmiral Charles P. Snyder ombord på flaggskipet USS «West Virginia» (1921). McCormick ble siden ansvarlig for krigsplaner hos Stillehavsflåten i februar 1941, og han hadde denne stillingen under angrepet på Pearl Harbor og under den påfølgende sjefen Chester W. Nimitz.
Den 30. juni 1942 ble McCormick skadet i en ulykke med et sjøfly mens han eskorterte Chester W. Nimitz til Naval Air Station Alameda. Til tross for en brukket ryggvirvel, sto McCormick aldri på sykelisten, da han valgte å fortsette i aktiv tjeneste mens han var iført en gipsmodell i tre måneder etterpå. Han ble forfremmet til kontreadmiral den 15. juli 1942.
McCormick ble tildelt medaljen Legion of Merit for «usedvanlig fortjenstfull opptreden i utførelsen av fremragende tjenester til regjeringen i USA som offiser for krigsplaner for Stillehavs-området ved staben til hans kommanderende offiser». I februar 1943 tok han over kommandoen over slagskipet USS «South Dakota» (BB-57), som opererte utenfor atlanterhavskysten og senere sammen med den britiske Home Fleet.
Li Qun

Li Qun er en kinesisk kommunistisk politiker. Han er medlem av Partikomiteen for provinsen Shandong.
George Davis (fotballspiller)

Biografi

George Davis startet sin karriere i Alfreton Town i 1896 før han gikk til Derby County i 1899, og i 1903 spilte han på Derbys lag som tapte 6-0 for Bury i FA-cupfinalen. Året etter debuterte han på det engelske landslaget mot Wales den 29. februar 1904.  
Etter 155 obligatoriske kamper for Derby County valgte han, 26 år gammel, å returnere til sin gamle klubb Alfretown Town i 1908. 
I 1912 emigrerte han sammen med sin kone til Canada for å starte på nytt. Han fortsatte med aktiv fotball, og fikk en canadisk cupmedalje med Calgary Hillhurst i 1922, 19 år etter at han fikk sølvmedalje med Derby County.
Etter fotballkarrieren hadde han suksess i hotellbransjen.
Borgermester

Norge

Borgermester er i Norge den tidligere betegnelsen på den nåværende stillingen rådmann. Betegnelsen rådmann ble tatt i bruk i forbindelse med de nye kommunelovene av 1938.

Færøyene

På Færøyene fungerer en borgarstjóri, «borgermester», på samme måte som en ordfører i Norge, mens administrasjonssjefen tituleres kommunustjóri, «kommunaldirektør», eller kommunuskrivari, «kommunalsekretær». Færøyske valg er personvalg, og den nye borgermesteren er stort sett den kandidaten som fikk flest stemmer i valget, mens kandidaten med nest flest stemmer blir viseborgermester. Tórshavnar kommuna har, som eneste færøyske kommune, to viseborgermestre.

Danmark

I Danmark brukes betegnelsen borgmester om den øverste politiske lederen for en kommune. Borgmesteren velges fra og av de folkevalgte medlemmene av kommunestyret (byråd eller kommunalbestyrelse) og er formann og møteleder for styret. I København er overborgmesteren den øverste politiske lederen valgt fra og av medlemmene av Københavns borgerrepresentasjon. I alle kommuner utnevnes i tillegg en eller to viseborgermestre (viceborgmestre).

Tyskland

I Tyskland brukes betegnelsen Bürgermeister.
Samiske geografiske navn i Ballangen

Samiske geografiske navn i Ballangen (knr 1854) angir stedsnavn i Ballangen kommune som har en alternativ samisk form. Da stedsnavn kan referere til geografiske områder av noe utstrekning så kan de dekke flere kommuner.
De samiske stedsnavnene kan angis på forskjellig vis der det er etablert former på flere samiske språk. Dette skjer i grenseområder mellom språkene. Det er ni forskjellige former av samisk; sørsamisk, umesamisk, pitesamisk, lulesamisk, nordsamisk, skoltesamisk, enaresamisk, kildinsamisk og tersamisk. Det er også to utdødde former, kemisamisk og akkalasamisk. Bare nordsamisk og lulesamisk er tatt med i denne oversikten for Ballangen kommune.
Sindh

Opprinnelse og alder

Sindh eksisterer fortsatt i navnet, men er utdødd i sin opprinnelige form. Dagens hund er snarere en lokal krysning mellom flere raser der den opprinnelige hunden inngår som en av flere blodslinjer. Den er fortsatt populær i det nordlige India.

Utseende, anatomi og fysikk

Sindh blir omkring omkring 75-78 cm i mankehøyde og kan veie opp mot 50 kilo fortelles det.

Bruksområde

Rasen er opprinnelig avlet for hetsjakt på villsvin og antilope, men brukes også til jakt på sjakal og indisk ulv. Den vokter dessuten buskapen og er kjent blant nomadene som en god vakthund.

Lynne og væremåte

Den er sky og voktsom overfor fremmede, men hengiven og lojal mot de den regner som endel av flokken.
Vraket i Ebeltoft Fiskerihavn

Vraket i Ebeltoft Fiskerihavn er et funn av et kravellbygd skip bygd i 1640, som kan ha blitt ødelagt av svenskene i slaget ved Ebeltoft 23. juli 1659. Spor etter brann og opphugging i vraket viser at det kan ha blitt berget og forsøkt opphugd før det ble oppgitt i Ebeltoft Vig. 
Flere skuter som skulle fungere som transportfartøyer for allierte styrker under Karl Gustav-krigene, ble kapret eller forsøkt ødelagt av en svensk eskadre i et overraskelsesangrep på Ebeltoft i Danmark. Vraket som ble oppdaget i Ebeltoft Fiskerihavn i 1999, kan være en slik skute.

Vraket

Det var dels mulig å rekonstruere vraket til dens opprinnelige størrelse på 12-15 meter i lengde og 4,8 meter i bredde, bare 60% av bunnpartiet og deler av sidene ble oppdaget og undersøkt. Spikerpinner som et bevis på klampbygging ble funnet i kjølbordene i flaket (den flate delen av bunnen i skroget), men de dendrokronologiske resultatene av trevirket viser at fartøyet kan ha blitt bygd i Norge, mer bestemt i Vennesla-Bjorvatn. 
Bordkledningen i skroget besto av sagskårne bordganger av eik, deretter en forhud av furu. Kjølbordene på begge sider av kjølen var smale og tykkere, sammenføyd med kjølen med jernnagler og spantene med nagler av tre. Bare én bordplanke på 3,5 meters lengde ble funnet utenom spantene og kjølbordene. Bunnstokkene er mellom 2,3 og 3,3 meter lange. Muligens besto garneringen på innsiden av skroget av planker av furu.
Fartøyet som kan være en klampbygget skute, har blitt datert til cirka 1640.